Mibu Ame Siwo Ƒomevi Wòle Be Mianye Ŋu | Nusɔsrɔ̃\nGBE BUBU Afrikaans Albanian Amharic Arabic Argentina Tokunɔgbe Armenian Aymara Azerbaijani Azerbaijani (Cyrillic) Bicol Brazil Tokunɔgbe Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Colombia Tokunɔgbe Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kazakh Kikuyu Kinyarwanda Kirghiz Kirundi Korean Kwangali Kwanyama Latvian Lingala Lithuanian Luo Malagasy Malay Maltese Mexico Tokunɔgbe Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Punjabi Quechua (Ayacucho) Quechua (Bolivia) Romanian Russia Tokunɔgbe Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Umbundu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Ame ka ƒomeviwo ye wòle be mianye le agbenɔnɔ kɔkɔe me nuwɔnawo kple dɔwɔna siwo me ɖokuitsɔtsɔ na Mawu dzena le me.”—2 PET. 3:11.\nAme ka ƒomevie wòle be nànye be Mawu nakpɔ ŋudzedze ɖe ŋuwò?\nAleke Satana blea amewoe?\nNu kae nàte ŋu awɔ atsɔ akpɔ ƒomedodo si le wò kple Yehowa dome ta?\n1, 2. Hafi míaƒe nu nadze Mawu ŋu la, ‘ame kawo ƒomevie wòle be míanye’?\nELE dzɔdzɔme nu be amegbetɔwo natsi dzi ɖe ale si amewo bua woe ŋu. Gake abe Kristotɔwo ene la, ɖe menye ale si Yehowa bua mí ŋue wòle be míatsi ɖo vevie wu oa? Le nyateƒe me la, eyae nye Ame vevitɔ kekeake le dziƒo kple anyigba dzi, eye eya gbɔe “agbedzɔƒe le.”—Ps. 36:10.\n2 Esi apostolo Petro nɔ gbe tem ɖe ‘ame siwo ƒomevi wòle be míanye’ le Yehowa ŋkume dzi la, ede ‘agbenɔnɔ kɔkɔe kple dɔwɔna siwo me ɖokuitsɔtsɔ na Mawu dzena le’ ƒe dzi ƒo na mí. (Mixlẽ 2 Petro 3:11.) Ele be míaƒe “agbenɔnɔ” nanɔ kɔkɔe, si fia be míanɔ dzadzɛ le agbe nyui nɔnɔ me, le susu me, kple gbɔgbɔ me hafi míaƒe nu nadze Mawu ŋu. Hekpe ɖe eŋu la, ele be lɔlɔ̃ na Mawu kple nuteƒewɔwɔ nɛ naʋã mí míaƒo mía ɖokui ɖe “dɔwɔna siwo me ɖokuitsɔtsɔ na Mawu dzena le” me. Eya ta menye míaƒe agbenɔnɔ ɖeɖe koe ana míaƒe nu nadze Mawu ŋu o, ke ame si míenye le ememe hã kpe ɖe eŋu. Esi Yehowa “dzroa dziwo me kpɔna” ta la, enyana nenye be míaƒe agbenɔnɔ le kɔkɔe eye míetsɔ mía ɖokui nɛ bliboe.—1 Kron. 29:17.\n3. Nya kawoe wòle be míabia ku ɖe mía kple Mawu dome ƒomedodoa ŋu?\n3 Satana Abosam medi be míawɔ nu si dzea Mawu ŋu o. Le nyateƒe me la, ewɔa nu sia nu si wòate ŋui be yeagblẽ mía kple Yehowa dome. Satana zãa alakpanyawo atraɖii tsɔ flua mí be yeate mí ɖa tso Mawu si subɔm míele la gbɔ. (Yoh. 8:44; 2 Kor. 11:13-15) Eya ta nunya anɔ eme be míabia mía ɖokui be: ‘Aleke Satana blea amewo? Nu kae mawɔ atsɔ akpɔ ƒomedodo si le nye kple Yehowa dome ta?’\nALEKE SATANA BLEA AMEWO?\n4. Nu ka ŋue Satana dina be yeagblẽ nu le be yeatsɔ agblẽ mía kple Mawu dome, eye nu ka tae?\n4 Nusrɔ̃la Yakobo ŋlɔ bena: “Nu si tea ame sia ame kpɔ lae nye ye ŋutɔ ƒe nudzodzro si henɛ, eye wòblenɛ. Azɔ ne nudzodzro la fɔ fu la, edzia nu vɔ̃; eye ne nu vɔ̃ hã va tsi la, edzia ku.” (Yak. 1:14, 15) Satana dina be yeagblẽ nu le afi si míaƒe dzodzrowo tsona—si nye míaƒe dzi—ŋu be yeatsɔ agblẽ mía kple Mawu dome.\n5, 6. (a) Mɔ kawo dzie Satana tona be yeagblẽ nu le míaƒe dzi ŋu? (b) Ameblemɔnu kawo ŋu dɔe Satana wɔna be yeatsɔ aƒã dzodzro vɔ̃ ɖe míaƒe dzi me, eye tso ɣekaɣie wòdze wo zazã gɔme?\n5 Mɔ kawo dzie Satana tona be yeagblẽ nu le míaƒe dzi ŋu? Biblia gblɔ be: “Xexe blibo la katã le vɔ̃ɖitɔ la ƒe ŋusẽ te.” (1 Yoh. 5:19) Satana ƒe aʋawɔnuwo ƒe ɖewoe nye “nu siwo le xexea me.” (Mixlẽ 1 Yohanes 2:15, 16.) Ƒe akpe geɖewoe nye esia la, Abosam trɔ asi le nu siwo le xexea me ŋu aɖaŋutɔe. Esi míele xexe sia me ta la, ehiã be míakpɔ mía ɖokui dzi nyuie le eƒe ayemɔwo ŋu.—Yoh. 17:15.\n6 Satana zãa mɔnu siwo ŋu wòtrɔa asi le be woaƒã dzodzro vɔ̃wo ɖe míaƒe dzi me. Apostolo Yohanes de dzesi ameblemɔnu etɔ̃ siwo ŋu dɔ Satana wɔna: (1) “ŋutilã ƒe nudzodzro,” (2) “ŋkuwo ƒe nudzodzro,” kple (3) ‘ame ƒe nunɔamesiwo tsɔtsɔ ƒo adegbee.’ Satana zã nu siawo tsɔ te Yesu kpɔ le gbedadaƒo. Esi Satana zã mɔ̃ siawo ƒe gbogbowo ta la, eva bi ɖe wo zazã me egbea, eye wònya esi tututu ate ŋu aɖe ame ɖe sia ɖe. Hafi míadzro nu siwo míawɔ atsɔ akpɔ mía ɖokui ta me la, mina míakpɔ ale si Abosam zã ameblemɔnu siawo dzidzedzetɔe tsɔ flu Xawa evɔ mete ŋu flu Mawu ƒe Vi la ya o ɖa.\n“ŊUTILÃ ƑE NUDZODZRO”\n“Ŋutilã ƒe nudzodzro” ye kplɔ Xawa de afɔku me (Kpɔ memama 7)\n7. Aleke Satana zã “ŋutilã ƒe nudzodzro” tsɔ te Xawa kpɔe?\n7 Amegbetɔwo hiã nu vevi aɖe be woatsɔ alé ŋutilãa ɖe te—wohiã nuɖuɖu. Wɔla la trɔ asi le anyigbaa ŋu be wòawɔ nuɖuɖu le agbɔsɔsɔ me. Satana adi be yeawɔ didi si le mía me be míakpɔ nu aɖu la ŋu dɔ atsɔ ate mí kpɔ be míagbe Mawu ƒe lɔlɔ̃nu wɔwɔ. Bu ale si wòwɔ esia le Xawa gome ŋu kpɔ. (Mixlẽ 1 Mose 3:1-6.) Satana gblɔ na Xawa be ate ŋu aɖu “sidzedze nyui kple vɔ̃ ƒe ati” la faa, maku o, eye gbe si gbe wòaɖui la, anɔ abe Mawu ene. (1 Mose 2:9) Abosam ƒe nyawo le fiafiam be mehiã be Xawa naɖo to Mawu hafi anɔ agbe o. Alakpa vɔ̃ɖivɔ̃ɖi kae nye esi! Esi nya ma nya ge ɖe Xawa ƒe susu me ko la, nyametsotso eve dze ŋgɔe: Ate ŋu aɖe nya ma ɖa le susu me enumake loo alo ayi edzi anɔ eŋu bum ahana atikutsetsea ɖuɖu ƒe dzodzro natsi ɖe eme. Togbɔ be ate ŋu aɖu ati bubu siwo katã le abɔa me hã la, etiae be yeanɔ nya si Satana gblɔ tso ati si le abɔa titina ŋu la boŋ ŋu bum. Nu si va dzɔe nye be, “egbe eƒe tsetsea ɖe heɖu.” To esia dzi la, Satana ƒã nu si ŋu Wɔla la de se ɖo ƒe dzodzro ɖe eme.\nYesu mena naneke he eƒe susu ɖa le nu vevitɔ ŋu o (Kpɔ memama 8)\n8. Aleke Satana dze agbagba be yeazã “ŋutilã ƒe nudzodzro” atsɔ able Yesu, eye nu ka tae Satana mekpɔ dzidzedze o?\n8 Mɔ̃ ma kee Satana tre na Yesu esi wòdze agbagba be yeatee kpɔ le gbedadaƒo. Esi Yesu tsi nu dɔ ŋkeke 40 kple zã 40 megbe la, Satana dze agbagba be yeawɔ dɔ si nɔ Yesu wum la ŋu dɔ atsɔ ablee. Satana gblɔ nɛ be: “Ne Mawu ƒe vie nènye la, ekema gblɔ na kpe sia be wòatrɔ azu abolo.” (Luka 4:1-3) Nyametsotso evee dze ŋgɔ Yesu: Ate ŋu atiae be yeazã nukunuwɔwɔ ƒe ŋusẽ si le ye si la atsɔ awɔ nuɖuɖu aɖu loo, alo atiae be yemawɔe o. Yesu nyae be mele be yeazã ŋusẽ ma atsɔ aɖi kɔ na ye ŋutɔ ye ɖokui o. Togbɔ be dɔ nɔ ewum hã la, eƒe dɔwuamea nu tsitsi menɔ vevie nɛ wu ƒomedodo si le eya kple Yehowa dome o. Yesu ɖo eŋu na Satana be: “Woŋlɔ ɖi be, ‘Mele be ame nanɔ agbe ɖe abolo ɖeɖe ko ŋu o, ke boŋ ɖe nya sia nya si dona tso Yehowa ƒe nu me ŋu.’”—Mat. 4:4.\n“ŊKUWO ƑE NUDZODZRO”\n9. Nu kae nyagbɔgblɔ “ŋkuwo ƒe nudzodzro” fia, eye aleke Satana wɔ dzodzro sia ŋu dɔ le Xawa gome?\n9 Yohanes yɔ “ŋkuwo ƒe nudzodzro” hã be enye ameblenu. Nyagbɔgblɔ ma ɖee fia be nane kpɔkpɔ ɖeɖe dzaa ate ŋu ana nua nava nɔ ame dzrom. Satana wɔ dzodzro sia ŋu dɔ le Xawa gome esi wògblɔ be: “Miaƒe ŋkuwo laʋu.” Zi ale si Xawa nɔ ati si ŋu wode se ɖo kpɔm la, zi nenemae eƒe tsetsea va nɔ edzrom. Xawa va nɔ atia kpɔm be “ebiã ŋu na ame, eye wòdzroa ame.”\n10. Aleke Satana zã “ŋkuwo ƒe nudzodzro” tsɔ te Yesu kpɔe, eye aleke Yesu wɔ nui?\n10 Ke le Yesu gome ya ɖe? Satana ‘tsɔ anyigbadzifiaɖuƒewo katã [fia Yesu] le ɣeyiɣi kpui aɖe ko me; eye Abosam gblɔ nɛ be: “Matsɔ ŋusẽ sia katã kple woƒe ŋutikɔkɔe ana wò.”’ (Luka 4:5, 6) Yesu mate ŋu akpɔ fiaɖuƒewo katã ŋutɔŋutɔ le aɖabaƒoƒo ɖeka me o, gake Satana susui be fiaɖuƒe mawo ƒe ŋutikɔkɔe ɖeɖe fia Yesu le ŋutega me ana woadzroe. Satana gblɔ ŋumakpetɔe be: “Ne ède ta agu nam la, wo katã anye tɔwò.” (Luka 4:7) Yesu medi be yeazu ame si ƒomevi Satana di be yeanye la le mɔ aɖeke nu o. Eɖo nya ŋu enumake be: “Woŋlɔ ɖi be, ‘Yehowa wò Mawu ye wòle be nàde ta agu na, eye eya ɖeka koe wòle be nàwɔ subɔsubɔdɔ kɔkɔe na.’”—Luka 4:8.\n‘AME ƑE NUNƆAMESIWO TSƆTSƆ ƑO ADEGBEE’\n11. Alekee Satana ble Xawa?\n11 Esi Yohanes nɔ nu ƒom tso nu siwo le xexea me ŋu la, ehe susu yi ‘ame ƒe nunɔamesiwo tsɔtsɔ ƒo adegbee’ hã dzi. Esime Adam kple Xawa ɖeɖe nɔ anyigba dzi la, womate ŋu ‘atsɔ woƒe nunɔamesiwo aƒo adegbe’ le ame aɖeke ŋkume o. Gake woɖe dadagbɔgbɔ fia. Esi Satana nɔ Xawa tem kpɔ la, nya siwo wògblɔ la ɖee fia be Mawu le nu nyui aɖe tem eyama. Abosam gblɔ nɛ be gbe si gbe wòaɖu “ati, si na wodzea si nyui kple vɔ̃” ƒe ɖe la, ‘anɔ abe Mawu ene, anya nyui kple vɔ̃.’ (1 Mose 2:17; 3:5) Satana to esia me nɔ gbɔgblɔm be Xawa ate ŋu anɔ eɖokui si Yehowa ƒe mɔfiafia manɔmee. Edze ƒãa be dada ye na wòxɔ alakpanya ma dzi se. Eɖu ati si ŋu wode se ɖo la hexɔe se be yemaku o. Aleke gbegbe wòda ƒue nye esi!\n12. Mɔ bubu ka dzie Satana to be yeate Yesu kpɔ, eye aleke Yesu wɔ nui?\n12 Gake Yesu ya mewɔ nu abe Xawa ene kura o; eɖo ɖokuibɔbɔ ƒe kpɔɖeŋu nyui ɖi. Satana to mɔ bubu dzi te Yesu kpɔ be wòawɔ nu wɔnuku aɖe si ahe amewo ƒe susu ava edzi, si ana wòate Mawu akpɔ. Gake Yesu gbe, elabena ema anye ɖokuidodoɖedzi! Yesu ɖo nya ŋu kã eme kɔ be: “Wogblɔ be, ‘Mele be nàte Yehowa wò Mawu kpɔ o.’”—Mixlẽ Luka 4:9-12.\nALEKE MÍAWƆ AKPƆ MÍA KPLE YEHOWA DOME ƑOMEDODOA TA?\n13, 14. Ðe ale si Satana zãa ameblemɔnu aɖewo egbea la me.\n13 Egbea Satana zãa ameblemɔnu siwo sɔ kple esiwo wòzã tsɔ te Xawa kple Yesu kpɔ. Abosam zãa “ŋutilã ƒe nudzodzro” tsɔ tea amewo kpɔ be woaƒo wo ɖokui ɖe agbe gbegblẽ nɔnɔ, nu tsu ɖuɖu kple aha tsu nono me. Egawɔa “ŋkuwo ƒe nudzodzro” hã ŋu dɔ tsɔ léa ame siwo mele ŋudzɔ o la be woakpɔ amamaɖeɖenuwɔnawo, vevietɔ le Internet dzi. Eye tetekpɔ ka gbegbe nye esi ŋutilãmenudidi, ɖoƒe gã didi kple ŋkɔxɔxɔ nyena na dadalawo kple ame siwo dina be ‘yewoatsɔ yewoƒe nunɔamesiwo aƒo adegbee’!\nŊɔŋlɔawo me gɔmeɖose kawoe wòle be wòava susu me na wò le nɔnɔme siawo me? (Kpɔ memama 13, 14)\n14 “Nu siwo le xexea me” le abe nudeƒenu si ƒudalawo zãna tsɔ ɖea tɔmelãwo ene. Nu si wode ƒua (alo akpoŋ la) nu adzro tɔmelã la, gake ne emii la, ƒua aku veme nɛ godoo. Satana zãa nu siwo amewo buna be wonye gbe sia gbe nuhiahiãwo tsɔ blea wo wowɔa nu siwo tsi tre ɖe Mawu ƒe sewo ŋu. Gake ɖe Satana trɔ asi le tetekpɔ siawo siwo medzena gaglã o ŋu be yeana míaxɔe ase be míaƒe nuhiahiãwo gbɔ kpɔkpɔ kple míaƒe dzidzemekpɔkpɔ le vevie wu Mawu ƒe lɔlɔ̃nu wɔwɔ. Ðe eƒe mɔ̃ siawo aɖe wòa?\n15. Aleke míawɔ aɖu Satana ƒe tetekpɔwo dzi dzidzedzetɔe abe Yesu ene?\n15 Togbɔ be Xawa na ta le Satana ƒe tetekpɔawo me hã la, Yesu ya ɖu wo dzi dzidzedzetɔe. Le wo dometɔ ɖe sia ɖe me la, ezã Ŋɔŋlɔawo tsɔ ɖo nya ŋu be: “Woŋlɔ ɖi be” alo, “Wogblɔ be.” Ne míesrɔ̃a Biblia veviedodotɔe la, míanya Ŋɔŋlɔawo nyuie, eye míate ŋu aɖo ŋku mawunyakpukpui siwo akpe ɖe mía ŋu míabu nuwo ŋu nyuie ne tetekpɔwo dze ŋgɔ mí la dzi. (Ps. 1:1, 2) Ne míeɖoa ŋku ame siwo ɖo nuteƒewɔwɔ na Mawu ƒe kpɔɖeŋu nyuiwo ɖi le Ŋɔŋlɔawo me dzi la, esia ana míasrɔ̃ woƒe kpɔɖeŋu. (Rom. 15:4) Yehowa vɔvɔ̃ vavãtɔ, si fia be míalɔ̃ nu siwo wòlɔ̃na ahalé fu nu siwo wòlé fui, akpɔ mía ta.—Ps. 97:10.\n16, 17. Ŋusẽ kae míaƒe “tamebubu ŋutete” ate ŋu akpɔ ɖe ame siwo ƒomevi míenye dzi?\n16 Apostolo Paulo de dzi ƒo na mí be míazã míaƒe “tamebubu ŋutete” ale be míanye ame siwo ƒomevi Mawu di be míanye, ke menye be míanɔ agbe ɖe xexe sia ƒe nɔnɔme nu o. (Rom. 12:1, 2) Esi Paulo nɔ gbe tem ɖe ale si wòle vevie be míakpɔ ŋusẽ blibo ɖe nu siwo míeɖea mɔ wogena ɖe míaƒe susu me dzi la, egblɔ be: “Míele tamebubuwo kple nu kɔkɔ sia nu kɔkɔ, si tsia tsitre ɖe Mawu ŋuti sidzedze ŋu la mum ƒu anyi; eye míele aboyo ɖem tamesusu ɖe sia ɖe be míana wòaɖo to Kristo la.” (2 Kor. 10:5) Nu siwo ŋu míebuna kpɔa ŋusẽ gã aɖe ɖe ame si ƒomevi míenye dzi, eya ta ehiã be ‘míanɔ nu tuameɖowo ŋu bum.’—Flp. 4:8.\n17 Míate ŋu anɔ kɔkɔe nenye be míeɖe mɔ nu makɔmakɔwo xɔ susu kple dzi me na mí o. Ele be míalɔ̃ Yehowa tso “dzi dzadzɛ” me. (1 Tim. 1:5) Gake alakpatɔe dzi la nye, eye ɖewohĩ míawo ŋutɔwo míanya ale si gbegbe “nu siwo le xexea me” la le nu gblẽm le mía ŋu o. (Yer. 17:9) Eya ta ɖe mele be míanɔ te ɖe nu siwo míesrɔ̃ le Biblia me dzi anɔ ‘mía ɖokui me dzrom kpɔ be míele xɔse la me hã, eye míanɔ ame siwo míawo ŋutɔwo míenye la dom kpɔ’ anukwaretɔe oa?—2 Kor. 13:5.\n18, 19. Nu ka tae wòle be míaɖoe kplikpaa be míanye ame siwo ƒomevi Yehowa di be míanye?\n18 Nu bubu si hã akpe ɖe mía ŋu be míaɖu “nu siwo le xexea me” ƒe tetekpɔwo dzie nye be míana nya siwo gbɔgbɔ ʋã Yohanes wòŋlɔ la nanɔ susu me na mí be: “Xexea nu va yina, nenema kee nye eƒe nudzodzro la hã, ke ame si wɔa Mawu ƒe lɔlɔ̃nu la nɔa anyi yi mavɔmavɔ me.” (1 Yoh. 2:17) Edzena abe ɖe Satana ƒe nuɖoanyia li ke eye wòanɔ anyi tegbee ene. Gake amu gbe ɖeka gbloo! Naneke mele Satana ƒe xexe sia me si anɔ anyi ɖaa o. Ŋkuɖoɖo esia dzi akpe ɖe mía ŋu be Abosam ƒe ameblenuwo nagaflu mí o.\n19 Apostolo Petro xlɔ̃ nu mí be míanye ame siwo ƒomevi ŋu Mawu kpɔ ŋudzedze ɖo esi ‘míele lalam eye míaƒe susu le Yehowa ƒe ŋkeke la ƒe vava ŋu vevie, esime woatsrɔ̃ dziƒowo le dzo me, eye wo me nuwo alólo le dzoxɔxɔ gbãgbãgbã me.’ (2 Pet. 3:12) Eteƒe magadidi kura o, ŋkeke ma aɖo, eye Yehowa atsrɔ̃ Satana ƒe xexea ƒe akpa sia akpa keŋkeŋ. Gake hafi ɣemaɣi naɖo la, Satana ayi edzi anɔ “nu siwo le xexea me” zãm atsɔ anɔ mía tem kpɔ abe ale si wòte Xawa kple Yesu kpɔe ene. Mele be míawɔ nu abe Xawa ene ahadi be míaɖi kɔ na míaƒe dzodzrowo o. Ema wɔwɔ afia be míelɔ̃ ɖe edzi be Satanae nye míaƒe mawu. Ele be míanɔ abe Yesu ene, eye míatsi tre ɖe ameblemɔnu mawo ŋu, aleke gbegbee wotrɔ asi le wo ŋu be woabiã ŋu na ame ahadzro amee o. Neva eme be mía dometɔ ɖe sia ɖe naɖoe kplikpaa be yeanye ame si ƒomevi Yehowa di be míanye!


Kamedede: Aleke Mawɔ Dzo Naɖo Menye? | Sɔhɛwo\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Ga Georgian German Greek Haitian Creole Hausa Hebrew Hiligaynon Hungarian Icelandic Igbo Iloko Indonesian Italian Japanese Kinyarwanda Kirghiz Kirundi Korean Latvian Lithuanian Macedonian Malagasy Malayalam Maltese Moore Myanmar Norwegian Nzema Ossetian Polish Portuguese Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tamil Tatar Telugu Thai Tsonga Turkish Turkmen Ukrainian Umbundu Vietnamese Xhosa Yoruba Zulu\nBiblia gblɔ be: “ Kamedede nyo. ” (1 Timoteo 4:8) Gake edze abe sɔhɛ geɖe siwo gblɔna be “ehiã be made kame” la metea ŋu tsona kplaa ɖe esia wɔwɔ ŋu o ene.\n“Ne megblɔ sɔhɛ ale si nu gbegbe metea ŋu kpɔa dzidzedze le kamededodokpɔ me o esi menɔ sekɛndrisuku (lycée) na wò la, awɔ nuku na wò. Evɔ efa abe tsi ene hafi!”—Richard, si xɔ ƒe 21.\n“Ame aɖewo susuna be: ‘Nu ka tae nàƒu du le ŋdɔkutsugbe ate fifia, eye ɖeɖi nate ŋuwò, evɔ àte ŋu anɔ anyi ɖe xɔ me anɔ duƒuƒu ƒe videofefe si hã le ko abe duƒuƒu ene ƒom?’”—Ruth, si xɔ ƒe 22.\nNe wò hã èsena le ɖokuiwò me alea la, ekema bu viɖe etɔ̃ siwo tae wòle be nàdze agbagba anɔ kame dem edziedzi ɖo la ŋu kpɔ.\nViɖe 1. Kamedede akpe ɖe wò ŋutilã ŋu wòanɔ te ɖe dɔlélewo nu. Rachel, si xɔ ƒe 19, gblɔ be: “ Fofonye gblɔna ɣesiaɣi be: ‘Ne èbe ɣeyiɣi mele ye si yeade kame o la, ekema nɔ ɣeyiɣi dim ɖe dɔdzedze ŋu.’ ”\nViɖe 2. Kamedede nana lãmetsi siwo nana ame ƒe susu me fana la gena ɖe wò ahɔhɔ̃ me. Emily, si xɔ ƒe 16, gblɔ be: “ Ne mele tame bum akpa, eye meyi ɖaƒu du ko la, nye susu me fana. Nye lãme kɔna, eye mevona le susu me hã. ”\nViɖe 3. Kamedede ana nàkpɔ dzidzɔ geɖe wu. Ruth, si xɔ ƒe 22, gblɔ be: “ Medina be mado ayi aɖafe, eye nu siwo mewɔna tsɔ dea kamee nye tsiƒuƒu, duƒuƒu le sno dzi kple gasɔdodo. ”\nNu Vevi Si Akpe Ðe Ŋuwò Nàwɔe: Zã miniti 20 ya teti zi etɔ̃ kwasiɖa sia kwasiɖa ɖe kamedefefe si doa dzidzɔ na wò ŋu.\nÐo ŋku nya sia dzi: Togbɔ be nɔnɔme aɖewo le mía ŋuti wotsɔ dzi mí hã la, zi geɖe la ale si míenɔa agbee la kpɔa ŋusẽ ɖe míaƒe lãmesẽ dzi. Eya ta ne ègblɔ be “ehiã be made kame” la, ke ele gbɔwò; àte ŋu awɔ nane tso eŋu!


Sɔhɛwo—Mɔ 5 Siwo Dzi Miato Aɖu Dziku Dzi | Nu Si Akpe Ðe Ƒomewo Ŋu\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kikaonde Kikuyu Kinyarwanda Kirghiz Kirundi Korean Latvian Lingala Lithuanian Luvale Macedonian Malagasy Malayalam Maltese Marathi Myanmar Nepali Norwegian Oromo Polish Portuguese Punjabi Quechua (Ayacucho) Quechua (Cuzco) Romanian Russian Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Telugu Tetun Dili Thai Tigrinya Tok Pisin Tsonga Turkish Twi Ukrainian Vietnamese Xhosa Yoruba Zulu\nAle Si Nàɖu Wò Dziku Dzi\n“Medo ɣli ɖe nɔvinye nyɔnu ta sesĩe heʋu ʋɔa sesĩe ale gbegbe be ʋɔtrua ƒe asiléƒe ŋɔ glia. Ɣesiaɣi si mekpɔ gli ŋɔŋɔa la, eɖoa ŋku ɖevinu si mewɔ va yi la dzi nam.”—Diane. *\n“Medo ɣli sesĩe gblɔ na tɔnye be ‘Vifofo vɔ̃ɖie nènye’ eye mehe ʋɔa sesĩe be wòatu. Gake hafi ʋɔa natu la, mekpɔe le tɔnye ƒe mo be nya si megblɔ la vee vevie, afi mae mekpɔe le be ɖe menya medoa ŋgɔ o.”—Lauren.\nÐe nu si dzɔ ɖe Lauren kple Diane dzi la dzɔ ɖe dziwò kpɔa? Ne nenemae la, nyati sia aɖe vi na wò.\nDzikudodo helĩhelĩ ana ŋkɔ nyui manɔ ŋuwò o. Briana si xɔ ƒe 21 fifia gblɔ be: “Tsã la, mesusui be ele be amewo nase egɔme nam be dzikumee menye. Gake meva de dzesii be ame siwo meɖua wo ɖokuiwo dzi o la nye bometsilawo, esia na menyɔ le ɖokuinye me hekpɔe be aleae amewo bua nye hãe!”\nBiblia gblɔ be: “Dɔmedzoetɔ wɔa bometsinu.”—Lododowo 14:17.\nAbe ale si ko amewo sina le dzoto ƒe wówo nu ene la, nenema kee amewo sina le ame si ɖea eƒe dziku ƒona ɖi bababa la nu\nDzikudodo helĩhelĩ ana amewo malɔ̃ ate ɖe ŋuwò o. Daniel si xɔ ƒe 18 gblɔ be: “Ne èdoa dziku helĩhelĩ la, aklo bubu le ŋuwò eye ame siwo dome nèle hã made bubu ŋuwò o.” Elaine si hã xɔ ƒe 18 lɔ̃ ɖe nya sia dzi. Egblɔ be: “Amewo melɔ̃na tena ɖe dzikutɔ ŋu o, elabe wovɔ̃na nɛ.”\nBiblia gblɔ be: “Mègade ha kple dɔmedzoetɔ o, eye mia kple dzikutɔ migado ka o.”—Lododowo 22:24.\nÀte ŋu atrɔ. Sara si xɔ ƒe 15 gblɔ be: “Màte ŋu akpɔ ŋusẽ ɖe ale si nɔnɔme aɖe ana nàsẽ le ɖokuiwò me la dzi o, gake àte ŋu akpɔ ŋusẽ ɖe ale si nàwɔ nui ya dzi. Mele be nàdo dziku helĩhelĩ o.”\nBiblia gblɔ be: “Dzigbɔɖitɔ nyo wu kalẽtɔ, eye ame si ɖua eɖokui dzi la, nyo wu duwo xɔla.”—Lododowo 16:32.\nÐo taɖodzinu na ɖokuiwò. Le esi nànɔ gbɔgblɔm be, “Alea koe nye ya mele” teƒe la, ɖoe kplikpaa be nàwɔ tɔtrɔ le ɣeyiɣi ƒe didime aɖe koŋ me—ɖewohĩ le ɣleti ade dome. Le ɣeyiɣi ma me la, ŋlɔ ale si nuwo le yiyim la ɖi. Ɣesiaɣi si nedo dziku helĩhelĩ la, de dzesi nu siwo gbɔna la ɖi: (1) nu si dzɔ, (2) ale si nèwɔ nui, kple (3) ale si wòle be nàwɔ nui hafi—kple nu si tae. Eye nàɖoe wò taɖodzinu be yeawɔ nu le mɔ nyuitɔa nu ɣebubuɣi si ame aɖe gado dziku na wò. Aɖaŋuɖoɖo: Nɔ dzidzedze siwo kpɔm nèle la hã ŋlɔm ɖi. Ŋlɔ ale si dzi dzɔ wòe esime nèɖu ɖokuiwò dzi la ɖi.—Biblia ƒe mɔfiame: Kolosetɔwo 3:8.\nLala vie hafi nàɖe afɔ. Ne nane alo ame aɖe do dziku na wò la, mègagblɔ nya gbãtɔ si va susu me na wò o. Ke boŋ gbɔ dzi ɖi. Ðewohĩ anyo be nàgbɔ ayi eme ʋĩi. Erik si xɔ ƒe 15 gblɔ be: “Ne megbɔ alea la, enana mebua nyaa ŋu nyuie ale be nyemaɖe afɔ aɖe alo agblɔ nya si ava vem emegbe o.”—Biblia ƒe mɔfiame: Lododowo 21:23.\nBu nya ŋu yi ŋgɔ. Ɣeaɖewoɣi la, àte ŋu ado dziku elabena nyaa ƒe akpa ɖeka ko kpɔm nèle, si nye nu si na nèdo dzikua. Dze agbagba nàlé ŋku ɖe nyaa ƒe akpa bubuwo hã ŋu kpɔ. Jessica si nye ɖetugbui aɖe gblɔ be: “Ne wowɔ nu si mesɔ o ɖe ŋunye gɔ̃ hã la, susu aɖe kokoko nɔa anyi si tae meɖea asi le nyaa ŋu.”—Biblia ƒe mɔfiame: Lododowo 19:11.\nNe anya wɔ la, dzo le teƒea. Biblia gblɔ be: ‘Dzudzɔ dzre hafi ne wòava do gã.’ (Lododowo 17:14) Abe ale si mawunyakpukpui sia gblɔe ene la, enyona ɣeaɖewoɣi be woadzo le teƒea hafi nɔnɔmea nava trɔ bubui. Eye le esi nàyi edzi anɔ nu si dzɔ la ŋu bum ahana dzi nàku wò ɖe edzi teƒe la, di nane nànɔ wɔwɔm boŋ. Ðetugbui si ŋkɔe nye Danielle gblɔ be: “Mekpɔe be kamedede kpena ɖe ŋunye meɖea dzi ɖi eye wònana meɖua dziku dzi.”\nLɔ̃ faa nàɖe asi le nyaa ŋu. Biblia gblɔ be: “Dzi neku mi, ke migawɔ nu vɔ̃ o! Miƒo nu le dzi me . . . , eye mizi ɖoɖoe!” (Psalmo 4:5) De dzesii be naneke megblẽ le eŋu ne dzi ku mí o. Nya la boŋue nye be, Nu kae míawɔ ne dzi ku mí? Ðekakpui si ŋkɔe nye Richard gblɔ be: “Ne èna ame bubuwo ƒe nuwɔna na nèdo dziku helĩhelĩ la, ke èna wole ŋusẽ kpɔm ɖe dziwò. Ðe manyo be nàɖee afia be yetsi ahaɖe asi le nyaa ŋu oa?” Ne èwɔe alea la, àɖee afia be yekpɔ ŋusẽ ɖe dziku dzi, ke menye be dziku kpɔ ŋusẽ ɖe ye dzi o.\n“Miɖe wo ɖe aga tso mia gbɔ ŋutɔŋutɔ: dɔmedzoe, dziku, vɔ̃ɖinyenye, dzugbewo.”—Kolosetɔwo 3:8.\n“Ame si dzraa eƒe nu kple aɖe ɖo la, dzraa eƒe agbe ɖo tso hiã me.”—Lododowo 21:23.\n“Ame si gbɔa dzi blewu la, nunyalae.”—Lododowo 19:11.\n“Ðu nu siwo me nunyiame le eye nàno tsi zã. Mekpɔe be nu si meɖuna la kpɔa ŋusẽ ɖe nye seselelãme dzi.”\n“Ameɖokuidziɖuɖu ɖenɛ fiana be míeɖe asi le ɖevimenuwɔnawo ŋu hezu ame tsitsiwo. Ðeviwoe hea nya hewɔa dzre, gake ame tsitsiwo ya nya ale si woadzro nyawo me le ŋutifafa me.”\nƉoe Ɖe Amewo Ɖoe Ɖe Amewo Ale Si Nàɖu Wò Dziku Dzi


Ŋutsu Sesẽtɔ Kekeake—Ʋɔnudrɔ̃la Samson | Biblia Me Ŋutinya\nŊutsu Sesẽtɔ Kekeake\nÈNYA ŋutsu sesẽtɔ kekeake, si nɔ anyi kpɔ la ŋkɔa? Enye ʋɔnudrɔ̃la aɖe, si ŋkɔe nye Simson. Yehowae na ŋusẽ Simson. Hafi woadzi Simson gɔ̃ hã la, Yehowa gblɔ na dadaa be: ‘Eteƒe madidi o àdzi ŋutsuvi. Eyae axɔ ŋgɔ aɖe Israel-viwo tso Filistitɔwo si me.’\nFilistitɔwo nye ame vɔ̃ɖi, siwo nɔ Kanaan. Aʋawɔla geɖe le wo si, eye wowɔa nuvevi Israel-viwo ŋutɔ. Gbeɖeka, esi Simson yina Filistitɔwo gbɔ la, dzata gã aɖe nɔ gbe ɖem gbɔna egbɔ le mɔa dzi. Gake Simson tsɔ asi ƒuƒlu wu dzata lae. Ewu Filistitɔ vɔ̃ɖi alafa geɖe hã.\nEmegbe la, Simson ɖo lɔlɔ̃ na nyɔnu aɖe, si ŋkɔe nye Delila. Filistitɔwo ƒe amegãwo do ŋugbe na Delila be ne egblɔ nusi me Simson ƒe ŋusẽ gã le na yewo la, yewo dometɔ ɖesiaɖe atsɔ klosalo 1,100 nɛ. Delila di be yeaxɔ ga ma katã. Menye Simson alo Mawu ƒe amewo ƒe xɔlɔ̃ vavã o. Eyata enɔ Simson biam be nuka mee eƒe ŋusẽ gã la le hã.\nMlɔeba la, Delila ble Simson be wògblɔ nusi me eƒe ŋusẽa le la nɛ. Egblɔ be: ‘Womelũ ta nam kpɔ o. Tso esime wodzim la, Mawu tiam be manye esubɔla tɔxɛ abe eƒe klu ene. Ne wolũ ta nam la, nye ŋusẽ ado le ŋunye.’\nEsi Delila se esia la, ena Simson dɔ alɔ̃ ɖe eƒe ata dzi. Eye wòyɔ ame aɖe wòva lũ ta nɛ. Esi Simson nyɔ la, eƒe ŋusẽ la do le eŋu. Filistitɔwo va lée dzoe. Wogbã ŋku eveawo nɛ hewɔe woƒe kluvie.\nGbeɖeka la, Filistitɔwo ɖo kplɔ̃ gã aɖe be woasubɔ woƒe mawu Dagon, eye wokplɔ Simson tso gaxɔ me be yewoaɖu fewu le eŋu. Vaseɖe ɣemaɣi la, Simson ƒe ɖa gato ake. Simson gblɔ na ŋutsuvi, si le ekplɔm la be: ‘Na malé sɔti, siwo dzi xɔa nɔ la.’ Eye Simson do gbe ɖa na Yehowa hebia ŋusẽ, eye wòlé sɔtiawo. Edo ɣli be: ‘Maku kple Filistitɔwo.’ Filistitɔ 3,000 ye nɔ nua ɖuƒe, eye esi Simson viã eɖokui ɖe sɔtiawo ŋu la, xɔ la mu hewu ame vɔ̃ɖi siawo katã.\nƲɔnudrɔ̃lawo ta 13 vaseɖe 16.


Wowɔ Mí Be Míanɔ Agbe Tegbee\nGbetakpɔxɔ | No. 3 2019\nGBE BUBU Acholi Afrikaans Albanian Amerika Tokunɔgbe Amharic Arabic Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Belize Kriol Biak Bicol Bislama Boulou Brazil Tokunɔgbe Bulgarian Cambodian Catalan Cebuano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuukese Chuvash Cibemba Cinyanja Colombia Tokunɔgbe Croatian Cuba Tokunɔgbe Czech Dangme Danish Digor Douala Drehu Dutch Efik Estonian Eŋlisi Eʋegbe Fijian Finnish Fon Franse Ga Garifuna Georgian German Germany Tokunɔgbe Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (Ɣi) Hungarian Iban Ibanag Icelandic Igbo Iloko India Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Javanese Kabiye Kannada Karen (S'gaw) Kazakh Kekchi Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Low German Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Marathi Marshallese Mauritian Creole Maya Mazatec (Huautla) Mbunda Mexico Tokunɔgbe Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Panama Tokunɔgbe Pangasinan Papiamento (Aruba) Papiamento (Curaçao) Persian Philippines Tokunɔgbe Poland Tokunɔgbe Polish Ponapean Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Runyankore Russia Tokunɔgbe Russian Rutoro Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spain Tokunɔgbe Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urhobo Uruund Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zapotec (Lachiguiri) Zulu\nMÍA dometɔ kae madi be yeanɔ agbe tegbee ahanɔ dzidzɔ kpɔm o? Bu ale si gbegbe wòanyoe ne ɖe míanɔ agbe tegbee eye míanɔ lãmesẽ kple dzidzɔ me ŋu kpɔ! Anye ne ɣeyiɣi anɔ anyi míade ha kple mía xɔlɔ̃wo, aɖi tsa ayi xexea ƒe akpa sia akpa, asrɔ̃ nu yeyewo, míaƒe nunya nadzi ɖe edzi, eye míasrɔ̃ nu tso nu sia nu si doa dzidzɔ na mí la ŋu tsitotsito.\nÐe míele ami ɖem ɖe nyaa akpaa? Gbeɖe! Biblia na míenyae be Mawu de didi ma mía me. (Nyagblɔla 3:11) Eyi edzi gblɔ hã be “Mawu nye lɔlɔ̃.” (1 Yohanes 4:8) Ðe nunya anɔ eme be Mawu lɔ̃ame si wɔ mí nade didi ma mía me be míanɔ agbe tegbee evɔ wòana be didi ma gbɔ manya ɖo oa?\nEme kɔ ƒãa be futɔe ku nye. Le nyateƒe me la, Biblia ɖɔe be enye “futɔ” si va ɖo agba me na mí. (1 Korintotɔwo 15:26) Futɔ sia wua ame aɖewo kaba; le ame bubuwo gome la, wonɔa agbe tsina vie. Gake ame aɖeke mate ŋu asi le ku nu o. Le ame aɖewo gome la, ne wobu ku ŋu la, enana wotsia dzimaɖi, alo vɔ̃na gɔ̃ hã. Ðe woava ɖe futɔ sia ɖa gbe ɖekaa? Ðe wòanya wɔ ŋutɔŋutɔa?\nKPEÐODZI SIWO NAA MƆKPƆKPƆ MÍ\nÐe wòawɔ nuku na wò, ne èva nyae be Mawu meɖoe be amegbetɔwo naku hafi oa? Biblia-gbalẽ si nye Mose Ƒe Agbalẽ Gbãtɔ ɖo kpe edzi be Mawu ƒe tameɖoɖoe nye be amegbetɔwo nanɔ agbe tegbee le anyigba dzi. Yehowa Mawu wɔ nu sia nu si ana agbe nanya nɔ le anyigba dzi la na amegbetɔwo. Eyome ewɔ ŋutsu gbãtɔ, Adam, eye wodae ɖe paradiso, si nye Eden-bɔ me. Emegbe “Mawu kpɔ nu siwo katã wòwɔ la, eye kpɔ ɖa, wonyo ŋutɔ.”—1 Mose 1:26, 31.\nWowɔ Adam wòde blibo, ɖe Mawu ƒe nɔnɔme nu. (5 Mose 32:4) Gbegblẽƒe aɖeke menɔ Adam srɔ̃ Xawa hã ŋu o, eya hã de blibo le susu kple ŋutilã me. Yehowa gblɔ na wo be: “Midzi ne miasɔ gbɔ, miayɔ anyigba la dzi, eye miaɖu edzi; mikpɔ ŋusẽ ɖe ƒumelãwo kple nuwɔwɔ siwo dzona le yame kpakple nu gbagbe siwo katã ʋãna le anyigba dzi la dzi.”—1 Mose 1:28.\nAxɔ ɣeyiɣi geɖe hafi woƒe dzidzimeviwo nayɔ anyigba la dzi. Ehiã be Xawa nadzi viwo, eye ɖevi mawo hã nadzi viwo va se ɖe esime anyigba dzi yɔ abe ale si Mawu ɖo tamee ene. (Yesaya 45:18) Ðe susu anɔ eme be Yehowa nagblɔ na Adam kple Xawa be woadzi ayɔ anyigbaa dzi ne ɖeko wòwɔ wo be woanɔ agbe kpuie ko akpɔ wo viwo kple ɖewohĩ wo mama kple tɔgbui yɔviwo ko, evɔ womakpɔ nya mawo me vava teƒe oa?\nBu dɔ si wode asi na wo be woakpɔ ŋusẽ ɖe lãwo dzi hã ŋu kpɔ. Wogblɔ na Adam be wòana ŋkɔ lãwo, eye dɔ sia axɔ ɣeyiɣi geɖe. (1 Mose 2:19) Gake hafi wòate ŋu akpɔ ŋusẽ ɖe wo dzi la, ahiã be wòasrɔ̃ nu geɖe tso wo ŋu be wòase woƒe nuwɔnawo gɔme ale be wòate ŋu alé be na wo. Esiawo katã axɔ ɣeyiɣi gbogbo aɖe ŋutɔ.\nEya ta se si Mawu de be woadzi ayɔ anyigbaa dzi eye woakpɔ ŋusẽ ɖe lãwo dzi fia kɔtɛ be, ɖe wowɔ amegbetɔ gbãtɔawo be woanɔ agbe didi. Le nyateƒe me la, Adam nɔ agbe wòdidi hã.\nMAWU ÐO TAME BE AMEGBETƆWO NANƆ AGBE TEGBEE LE PARADISO ME LE ANYIGBA DZI\nWONƆ AGBE WÒDIDI ŊUTƆ\nAdam xɔ ƒe 930\nMetusala xɔ ƒe 969\nNoa xɔ ƒe 950\nEgbea ƒe 70 va ɖo 80\nBiblia fia nu be amegbetɔwo nɔ agbe didi kpɔ va yi wu ale si wòle fifia. Egblɔ be: “Adam ƒe agbemeŋkekewo katã va le ƒe alafa asieke blaetɔ̃.” Emegbe eyɔ ame ade aɖewo siwo nɔ agbe wu ƒe 900 sɔŋ la ƒe ŋkɔwo! Ame siawoe nye, Set, Enos, Kenan, Yared, Metusala kple Noa. Wo katã wonɔ agbe do ŋgɔ na Tsiɖɔɖɔ si va le Noa ƒe ŋkekea me, Noa nɔ agbe ƒe 600 hafi Tsiɖɔɖɔa va. (1 Mose 5:5-27; 7:6; 9:29) Nu kae na wonɔ agbe didi nenema?\nAme siawo katã nɔ agbe wògogo ɣeyiɣi si me amegbetɔwo de blibo. Anye be ema koŋue gbɔe wòtso be wonɔ agbe didi. Gake nu ka tae wònye blibodede ye ana ame nanɔ agbe didi? Eye aleke woava ɖe ku ɖae? Be míakpɔ ŋuɖoɖoawo la, gbãa, ele be míase nu si tae míetsina eye míekuna la gɔme.\nAgbe Kple Ku\nAleke Nàwɔ Anɔ Agbe Tegbee?\nBiblia do ŋugbe be ame siwo wɔa Mawu ƒe lɔlɔ̃nu la ate ŋu anɔ agbe tegbee. Kpɔ nu etɔ̃ siwo wòdi be míawɔ la ɖa.\nKu Nye Nu Ŋutɔŋutɔ Si Wɔ Nublanui\nAle Si Wole Agbe Didi Dimee\nNu Ka Tae Míetsina Eye Míekuna?\nAleke Woava Ðu Futɔ Si Nye Ku Dzii?\nAleke Nàwɔ Wò Asi Nasu Agbe Vavã La Dzi?\nÀte Ŋu Ase Vivi Na Agbea Fifia Gɔ̃ Hã\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ Agbea Katã Koe Nye Esia?\nOdio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ Agbea Katã Koe Nye Esia?\nAgbea Katã Koe Nye Esia?\nGBETAKPƆXƆ Agbea Katã Koe Nye Esia?


Nu Kae Nye Armagedon-ʋa La? | Biblia Me Biabiawo\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Ga Georgian German Greek Greenlandic Haitian Creole Hebrew Hiligaynon Hungarian Igbo Iloko Indonesian Italian Japanese Kachin Kikaonde Kikuyu Kinyarwanda Kirghiz Kirundi Korean Latvian Lingala Lithuanian Macedonian Malagasy Malay Malayalam Maltese Myanmar Norwegian Nzema Oromo Papiamento (Aruba) Papiamento (Curaçao) Polish Portuguese Portuguese (Portugal) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spain Tokunɔgbe Spanish Swahili Swedish Tagalog Tatar Telugu Tetun Dili Thai Tigrinya Tongan Tsonga Turkish Turkmen Tzotzil Ukrainian Umbundu Vietnamese Xhosa Yoruba Zulu\nArmagedon-ʋa nye aʋa mamlɛtɔ si ayi edzi le Mawu kple amegbetɔwo ƒe dziɖuɖuwo dome. Fifia gɔ̃ hã la, dziɖuɖu siawo kple wo dzi delawo tsi tsitre ɖe Mawu ŋu le esi wogbe be yewomabɔbɔ ɖe eƒe dziɖuɖu te o ta. (Psalmo 2:2) Armagedon-ʋaa ava ɖe amegbetɔwo ƒe dziɖuɖuwo ɖa.—Daniel 2:44.\nZi ɖeka koe nya “Armagedon” dze le Biblia bliboa me le Nyaɖeɖefia 16:16. Nyaɖeɖefia ƒe agbalẽa gblɔe ɖi be woaƒo “anyigba blibo la dzi fiawo” nu ƒu “hena Mawu Ŋusẽkatãtɔ la ƒe ŋkeke gã la ƒe aʋawɔwɔ” “ɖe teƒe, si woyɔna le Hebrigbe me be Harmagedon [Armagedon].”—Nyaɖeɖefia 16:14.\nAme kawoe awɔ Armagedon-ʋa la? Yesu Kristo anɔ ŋgɔ na Mawu ƒe dziƒoʋakɔ la woaɖu Mawu ƒe futɔwo dzi. (Nyaɖeɖefia 19:11-16, 19-21) Futɔ siawo dometɔ aɖewoe nye ame siwo tsi tsitre ɖe Mawu ƒe ŋusẽ ŋu eye wodoa vlo Mawu.—Ezekiel 39:7.\nÐe woawɔ Armagedon-ʋa la le Asia ƒe ɣedzeƒenutowo mea? Ao. Menye nuto ɖeka aɖe me koe woawɔ Armagedon-ʋa la le o, ke boŋ anyigba blibo la katã dzie.—Yeremiya 25:32-34; Ezekiel 39:17-20.\nWogayɔa Armagedon be “Har–Magedon” (Hebrigbe me nya Har Meghiddhonʹ), si fia “Megido To.” Le blema la, Megido nye blema Israel ƒe nuto aɖe. Wowɔ aʋa gãwo le nuto ma me eye woŋlɔ aʋa siawo dometɔ aɖewo ƒe ŋutinya ɖe Biblia me. (Ʋɔnudrɔ̃lawo 5:19, 20; 2 Fiawo 9:27; 23:29) Ke hã, Armagedon mate ŋu afia teƒe ŋutɔŋutɔ aɖe si le blema Megido o. To gã aɖeke mele afi ma o, eye Mawu ƒe futɔ siwo le aʋa wɔ ge kplii la katã hã mate ŋu anɔ Yezreel-balia me o. Ke boŋ Armagedon nye dzesi na nɔnɔme aɖe si ado mo ɖa le anyigba dzi esime dukɔwo katã atso ɖe Mawu ƒe dziɖuɖu ŋu.\nAʋawɔnu kawoe Mawu azã le Armagedon-ʋa la wɔɣi? Togbɔ be míenya aʋawɔnu siwo tututu Mawu azã o hã la, nu siwo wòzã tsɔ wɔ aʋa le blema la gakpɔtɔ le esi. Wo dometɔ aɖewoe nye tsikpewo, anyigbaʋuʋuwo, tsiɖɔɖɔwo, tsidzadza gãwo, dzo kple aŋɔ, dzikedzo kple dɔléle vɔ̃ɖiwo. (Hiob 38:22, 23; Ezekiel 38:19, 22; Habakuk 3:10, 11; Zakariya 14:12) Eye ate ŋu adzɔ hã be Mawu ƒe futɔwo natɔtɔ ahawu wo nɔewo, ke hã woakpɔe adze sii kɔtɛe be Mawue le aʋa wɔm kple yewo.—Ezekiel 38:21, 23; Zakariya 14:13.\nÐe Armagedon anye xexea me ƒe nuwuwua? Manye míaƒe anyigba la ƒe nuwuwu o, elabena anyigba anye amegbetɔwo nɔƒe tegbee. (Psalmo 37:29; 96:10; Nyagblɔla 1:4) Armagedon manye amegbetɔƒomea ƒe nuwuwu o, ɖe Mawu le aʋa sia dzi to ge boŋ aɖe esubɔla siwo anye “ameha gã” aɖe.—Nyaɖeɖefia 7:9, 14; Psalmo 37:34.\nTogbɔ be nya “xexea me” fiaa anyigba le Biblia me hã la, wotea ŋu zãnɛ le Biblia me ɣeaɖewoɣi wòfiaa amegbetɔ vɔ̃ɖi siwo tsi tsitre ɖe Mawu ŋu. (1 Yohanes 2:15-17) Le gɔmesese sia ya nu la, Armagedon nye “xexea me ƒe nuwuwu.”—Matthew 24:3, Eʋegbe Biblia.\nƔekaɣie Armagedon-ʋaa adzɔ? Esime Yesu nɔ nu ƒom tso “xaxa gã” si ƒe nuwuwue Armagedon-ʋaa adzɔ ŋu la, egblɔ be: “Le ŋkeke ma kple gaƒoƒo ma ŋuti la, ame aɖeke menyae o, mawudɔla siwo le dziƒo la menyae o, eye Vi la hã menyae o, negbe Fofo la ko.” (Mateo 24:21, 36) Ke hã, Biblia ɖee fia be Armagedon-ʋaa adzɔ le Yesu ƒe anyinɔɣi si womakpɔ kple ŋku o la me, eye eƒe anyinɔɣi sia dze egɔme le ƒe 1914 me.—Mateo 24:37-39.\nSrɔ̃ nu tso ale si Ʋɔnudrɔ̃gbea anye yayra na amegbetɔƒomea me tɔ wɔnuteƒewo ŋu.